b'\n_START_ARTICLE_\nSaw VI\n_START_SECTION_\nJuoni\n_START_PARAGRAPH_\nSimone ja Eddie palaavat tajuihinsa p\xc3\xa4\xc3\xa4t valjastettuna laitteeseen, joka kiert\xc3\xa4\xc3\xa4 ruuveja heid\xc3\xa4n ohimoihinsa. Kasettinauha kertoo, ett\xc3\xa4 h\xc3\xa4n, joka luovuttaa eniten lihaa kehostaan minuutissa, selviytyy. Eddie leikkaa rasvaa irti vatsastaan, mutta Simone selviytyy testist\xc3\xa4 katkaistessaan toisen k\xc3\xa4tens\xc3\xa4 irti. Poliisi l\xc3\xb6yt\xc3\xa4\xc3\xa4 paikalta Peter Strahmin sormenj\xc3\xa4lki\xc3\xa4, jotka ovat todellisuudessa Mark Hoffmanin lavastamia. Jill Tuck kertoo Hoffmanille ottaneensa Jigsaw\xe2\x80\x99n pelit hallintaansa. H\xc3\xa4n antaa Hoffmanille Jigsaw\xe2\x80\x99lta perinn\xc3\xb6ksi saadut viisi kirjekuorta ja pit\xc3\xa4\xc3\xa4 kuudennen kuoren itsell\xc3\xa4\xc3\xa4n. _NEWLINE_Harold Abbott -niminen mies kuolee syd\xc3\xa4nsairauteen sen j\xc3\xa4lkeen, kun vakuutusyhti\xc3\xb6n johtaja William Easton oli peruuttanut h\xc3\xa4nen sairausvakuutuksensa. Jigsaw\xe2\x80\x99n tahdon mukaisesti Hoffmann j\xc3\xa4rjest\xc3\xa4\xc3\xa4 Williamille testin. H\xc3\xa4n joutuu Hoffmanin kaappaamaksi ja palaa tajuihinsa happinaamari kasvoillaan sek\xc3\xa4 suuri ruuvipuristin yl\xc3\xa4ruumiinsa ymp\xc3\xa4rill\xc3\xa4. Williamin on tarkoitus kilpailla hengenpid\xc3\xa4tyksess\xc3\xa4 yrityksens\xc3\xa4 talonmiehen kanssa. Tupakoiva talonmies ei pysty pid\xc3\xa4tt\xc3\xa4m\xc3\xa4\xc3\xa4n hengityst\xc3\xa4\xc3\xa4n tarpeeksi kauan, ja h\xc3\xa4n kuolee ruuvipuristimeen. Seuraavassa kammiossa Williamin on pelastettava hirttok\xc3\xb6ydelt\xc3\xa4 joko nuori mutta yksin\xc3\xa4inen kanslistinsa Allen tai vanha mutta rakastettu sihteerins\xc3\xa4 Addy. William pelastaa sihteerins\xc3\xa4. Takautumassa paljastuu, ettei William my\xc3\xb6nt\xc3\xa4nyt tukea John Kramerin sy\xc3\xb6p\xc3\xa4hoitoon ja ett\xc3\xa4 Kramer kritisoi Williamin k\xc3\xa4ytt\xc3\xa4m\xc3\xa4\xc3\xa4 laskukaavaa vakuutushakemuksien hyv\xc3\xa4ksymisess\xc3\xa4._NEWLINE_Williamin ty\xc3\xb6toveri Debbie on vangittu sokkelon pohjalle rinnassaan laite, joka on asetetettu ampumaan keih\xc3\xa4s h\xc3\xa4nen p\xc3\xa4\xc3\xa4ns\xc3\xa4 l\xc3\xa4pi ajan loppuessa. William auttaa Debbiet\xc3\xa4 selviytym\xc3\xa4\xc3\xa4n sokkelosta, mutta t\xc3\xa4m\xc3\xa4 tajuaa, ett\xc3\xa4 avain laitteen avaamiseen on Williamin kehossa. Debbie yritt\xc3\xa4\xc3\xa4 avata Wiliamin vatsan sirkkelill\xc3\xa4, mutta t\xc3\xa4m\xc3\xa4 puolustaa itse\xc3\xa4\xc3\xa4n, ja lopulta aika loppuu ja keih\xc3\xa4s surmaa Debbien. Viimeisess\xc3\xa4 kammiossa kuusi Williamin kollegaa on asetettu karuselliin, joka pys\xc3\xa4ytt\xc3\xa4\xc3\xa4 kyydiss\xc3\xa4 olevat yksi kerrallaan kuudesti laukeavan haulikon eteen. Williamilla on mahdollisuus est\xc3\xa4\xc3\xa4 haulikon laukeaminen kaksi kertaa, mutta katkaisimen painaminen on kivuliasta ja Williamilla on hankaluuksia valita kaksi pelastettavaa ty\xc3\xb6toveria. _NEWLINE_Peter Strahmin esimies Dan Erickson ja ty\xc3\xb6pari Lindsey Perez saavat teknisen tutkinnan avulla tiet\xc3\xa4\xc3\xa4 Strahmin olevan kuollut: rikospaikalta l\xc3\xb6ytyneiden sormenj\xc3\xa4lkien yksityiskohdat paljastavat, ettei Strahm ole voinut j\xc3\xa4tt\xc3\xa4\xc3\xa4 niit\xc3\xa4 j\xc3\xa4lkeens\xc3\xa4 el\xc3\xa4v\xc3\xa4n\xc3\xa4. He my\xc3\xb6s huomaavat, ettei Seth Baxterille tarkoitetussa nauhassa esiintyv\xc3\xa4 \xc3\xa4\xc3\xa4ni ole Jigsaw\xe2\x80\x99n ja p\xc3\xa4\xc3\xa4tt\xc3\xa4v\xc3\xa4t purkaa \xc3\xa4\xc3\xa4nenmuuntimen saadakseen selville todellisen \xc3\xa4\xc3\xa4nen. Kun Hoffman tajuaa joutuvansa paljastetuksi, h\xc3\xa4n tappaa Ericksonin ja Perezin._NEWLINE_Tara ja h\xc3\xa4nen poikansa Brent palaavat tajuihinsa h\xc3\xa4kist\xc3\xa4, jonka vastakkaisessa h\xc3\xa4kiss\xc3\xa4 on toimittaja Pamela Jenkins. H\xc3\xa4kkien yl\xc3\xa4puolella on tankki t\xc3\xa4ynn\xc3\xa4 fluorivetyhappoa. H\xc3\xa4keiss\xc3\xa4 on katkaisimet, joissa lukee \xe2\x80\x9dEl\xc3\xa4m\xc3\xa4\xe2\x80\x9d ja \xe2\x80\x9dKuolema\xe2\x80\x9d. Suoritettuaan kaikki testins\xc3\xa4 William p\xc3\xa4\xc3\xa4tyy h\xc3\xa4kkien v\xc3\xa4liin, jolloin paljastuu, ett\xc3\xa4 Pamela on Williamin sisko sek\xc3\xa4 Tara ja Brent ovat Harold Abbottin perheenj\xc3\xa4seni\xc3\xa4. Brent pit\xc3\xa4\xc3\xa4 Williamia is\xc3\xa4ns\xc3\xa4 murhaajana ja k\xc3\xa4\xc3\xa4nt\xc3\xa4\xc3\xa4 Kuolema-katkaisinta, jolloin Williamin selk\xc3\xa4\xc3\xa4n iskeytyy happoa pumppaavia neuloja, jotka sulattavat h\xc3\xa4net kahtia. _NEWLINE_Jill sitoo Hoffmanin tuoliin ja kiinnitt\xc3\xa4\xc3\xa4 t\xc3\xa4m\xc3\xa4n p\xc3\xa4\xc3\xa4h\xc3\xa4n karhunrauta-ansan, josta h\xc3\xa4nell\xc3\xa4 on 45 sekuntia aikaa vapautua. Paljastuu, ett\xc3\xa4 Williamin lis\xc3\xa4ksi Jigsaw halusi testata my\xc3\xb6s Hoffmania ja esitti tahtonsa kuudennessa kirjekuoressa. Jill ei j\xc3\xa4t\xc3\xa4 Hoffmanille avainta laitteen avaamiseksi ja poistuu paikalta, mutta Hoffman murtaa k\xc3\xa4tens\xc3\xa4 ansan painolla, vapauttaa itsens\xc3\xa4 tuolista ja heitt\xc3\xa4ytyy ovenkarmin v\xc3\xa4liin, mik\xc3\xa4 est\xc3\xa4\xc3\xa4 laitetta aukeamasta t\xc3\xa4ysin. Hoffman vet\xc3\xa4\xc3\xa4 huutaen itsens\xc3\xa4 vapaaksi suu osittain repeytyneen\xc3\xa4 auki.'